###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 43/2020. (IX. 22.)** Az önkormányzat 2020. évi költségvetéséről szóló 5/2020. (II. 28.) önkormányzati rendelet módosításának javaslata

**A20 44/2020. (IX. 22.)** Az önkormányzat I. féléves gazdálkodásáról szóló tájékoztató javaslata

###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 40/2020. (IX. 22.)** Az önkormányzat 2020. évi költségvetéséről szóló 5/2020. (II. 28.) önkormányzati rendelet módosításának javaslata

**A20 41/2020. (IX. 22.)** Az önkormányzat I. féléves gazdálkodásáról szóló tájékoztató javaslata

###### HUMÁNPOLITIKAI BIZOTTSÁG

# H A T Á R O Z A T

**Tárgykód: Száma: t á r g y a**

**A20 78/2020. (IX. 22.)** Az önkormányzat 2020. évi költségvetéséről szóló 5/2020. (II. 28.) önkormányzati rendelet módosításának javaslata

**A20 79/2020. (IX. 22.)** Az önkormányzat I. féléves gazdálkodásáról szóló tájékoztató javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2020. szeptember 22-én megtartott Pénzügyi Bizottság, Humánpolitikai Bizottság és az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

Gógán Péterné bizottsági tag

Lencsésné Gál Mária bizottsági tag

**Humánpolitikai Bizottság részéről:**

Nagy László bizottsági elnök

Kiss Tamás bizottsági tag

Gyula Ferencné bizottsági tag

Pásztor Károly bizottsági tag

Gál László Csaba bizottsági tag

**Ügyrendi, Közrendvédelmi és Településfejlesztési Bizottság részéről:**

Nagy Istvánné bizottsági elnök

Szántai László bizottsági tag

Vitányi Ferenc József bizottsági tag

Papp Máté bizottsági tag

Bottó Gabriella Judit bizottsági tag

**Berettyóújfalui Polgármesteri Hivatal részéről:**

Muraközi István polgármester

Bónácz János alpolgármester

Dr. Körtvélyesi Viktor jegyző

Nagyné Székely Katalin aljegyző

Dézsi Ferencné pénzügyi irodavezető

Kovács Lászlóné igazgatási irodavezető

Demény Zsolt városfejlesztési iroda képviseletében

Dr. Mészáros Gabriella intézményi/vagyonügyi ügyintéző

Mile Sándor jegyzőkönyvvezető

A Pénzügyi Bizottság, a Humánpolitikai Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy László volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, a Humánpolitikai Bizottság 5 fővel, az Ügyrendi, Közrendvédelmi és Településfejlesztési Bizottság pedig 4 fővel határozatképes. A levezető elnök elmondta, hogy a bizottsági ülés meghívójában két közös napirendi pont szerepel. Ezt követően a napirend tervezetét szavazásra bocsátotta, melyet a Bizottságok tagjai egyhangúan támogattak.

Az ülés kezdete: 1632

**Az ülés napirendje:**

1./ Előterjesztés az önkormányzat 2020. évi költségvetéséről szóló 5/2020. (II. 28.) önkormányzati rendelet módosításáról (2.)

**Előterjesztő:** Muraközi István polgármester

2./ Tájékoztató az önkormányzat I. féléves gazdálkodásáról (3.)

**Előterjesztő:** Muraközi István polgármester

**1. Napirend:** Előterjesztés az önkormányzat 2020. évi költségvetéséről szóló 5/2020. (II. 28.) önkormányzati rendelet módosításáról

**Dézsi Ferencné pénzügyi irodavezető** szóbeli kiegészítésében elmondta, hogy a költségvetés módosítása során a központi támogatások beépítésre kerültek a 2020. évi költségvetésbe. Fontos változás, hogy a gépjárműadó előirányzata teljes egészében visszavonásra került, mivel a kormányzati döntések értelmében ez az adónem teljes egészében a központi költségvetést illeti meg. Ezen kívül az iparűzési adó előirányzata is csökkentésre került, mivel várhatóan a tervezetthez képest kevesebb lesz az ebből az adónemből származó bevétel. Mindezeken felül az önkormányzati intézmények költségvetésének előirányzatai is csökkentésre kerültek, melyek tételesen bemutatásra kerültek az előterjesztésben. Amennyiben az előterjesztéssel kapcsolatban kérdés merül fel, úgy megpróbál válaszolni.

**Szántai László képviselő** az előterjesztés kapcsán az alábbi kérdéseket fogalmazta meg:

1. A bevételek módosítását részletező táblában van egy 163 millió forintos tétel, aminek a megnevezése „működési célú pénzmaradvány előirányzat kiegészítés”. Kérdést tett fel arra vonatkozóan, hogy ez pontosan mit jelent?
2. A felújítási kiadások között van egy 40 milliós tétel, ami egy TOP-os pályázathoz kapcsolódik, egészen pontosan a Zöld város pályázathoz. Kérdést tett fel arra vonatkozóan, hogy ezt úgy kell értelmezni, hogy ez egy plusz a pályázathoz képest, vagy a pályázat része?
3. Az Esély Otthon pályázat keretében előirányzat átcsoportosításra került sor egy promóciós kisfilm készítése kapcsán, ami 4,6 millió forintról szól. Ez egy meglehetősen nagy összeg, ezért szeretné tudni, hogy miről szól ez a kisfilm?

**Dézsi Ferencné pénzügyi irodavezető** a felmerült kérdésekre az alábbi válaszokat adta:

1. A 2019. évi maradvány tényleges összege csak a zárszámadás során válik ismertté, ezért a 2020. évi költségvetésbe csak ezt követően lehet beépíteni. A zárszámadás részét képező maradvány-kimutatás szerint az Önkormányzat teljes maradványa 163 millió forinttal több, mint ami az eredeti költségvetésben szerepelt, ezért annak előirányzatát pótolni kellett.
2. A 40 milliós tétel nem plusz munka, hanem a pályázat része. Erre a módosításra technikai okok miatt került sor, mégpedig a munkálatokat végző kivitelező végszámlája miatt. A végszámlából visszavonásra került a korábban kifizetett előleg, ezért könyvelés-technikailag ez a tétel most rendeződött.
3. Az Esély Otthon pályázat kapcsán elkészült kisfilmről nem tud nyilatkozni, nem tudja miről szól.

Az előterjesztés tárgyalása előtt, a Bizottságok határozatképességének megállapításakor az Ügyrendi, Közrendvédelmi és Településfejlesztési Bizottság részéről Szántai László képviselő úr még nem volt jelen, a Bizottság 4 fővel képviseltette magát. Az 1. számú napirend tárgyalása közben viszont képviselő úr megérkezett, így a Bizottság létszáma 5 főre változott.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta. A szavazásra Bizottságonként került sor.

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**40/2020. (IX. 22.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az önkormányzat 2020. évi költségvetéséről szóló 5/2020. (II. 28.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2020. szeptember 24.

**Felelős:** Nagy Istvánné bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**43/2020. (IX. 22.) Pénzügyi Bizottsági Határozat**

A Pénzügyi Bizottság az önkormányzat 2020. évi költségvetéséről szóló 5/2020. (II. 28.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2020. szeptember 24.

**Felelős:** Dr. Zákány Zsolt bizottsági elnök

A Humánpolitikai Bizottság 5 igen, 0 nem, 0 tartózkodás mellett az alábbi határozatot hozta:

**78/2020. (IX. 22.) Humánpolitikai Bizottsági Határozat**

A Humánpolitikai Bizottság az önkormányzat 2020. évi költségvetéséről szóló 5/2020. (II. 28.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2020. szeptember 24.

**Felelős:** Nagy László bizottsági elnök

**2. Napirend:** Tájékoztató az önkormányzat I. féléves gazdálkodásáról

**Dézsi Ferencné pénzügyi irodavezető** szóbeli kiegészítésében elmondta, hogy a bevételek 72%-ban, a kiadások pedig közel 30%-ban teljesültek a módosított előirányzathoz viszonyítva. A kiadások alacsony teljesítésének oka elsősorban a felhalmozási kiadások alacsony teljesítésére vezethető vissza. A működési bevételek és kiadások teljesítése közel 50%-os, kivéve a BKK esetében, ahol elsősorban két működési jellegű pályázat alacsony teljesítése jelentősen lerontja ezeknek a kiadásoknak a teljesítési adatait. Amennyiben kérdés merül fel, megpróbál válaszolni.

**Dr. Zákány Zsolt képviselő** hozzátette, hogy egy megjegyzése és két kérdése lenne az előterjesztés kapcsán. Rendkívül gálánsnak tartja a gépjárműadóról szóló kormányrendeletet, mely szerint: „a gépjárműadóhoz kapcsolódó bírságból, pótlékból és végrehajtási költségből származó bevétel 100%-a változatlanul az önkormányzat költségvetését illeti meg”. Gáláns gesztusnak tartja, miközben a gépjárműadót teljes egészében elveszik. Meglátása szerint a kieső gépjárműadó egy óriási összeg, nagyon fog hiányozni a költségvetésből, nem is tudja, hogy lehet majd ezt a bevételt pótolni. Ezt követően az előterjesztés kapcsán az alábbi kérdéseket fogalmazta meg:

1. A felhalmozási bevételek teljesítése 1,61%-nál tart az időarányos 50% helyett. Ezt rendkívül alacsonynak tartja, ennek mi az oka?
2. Szintén a bevételeknél a támogatási kölcsönök visszatérülése pedig 28%-nál tart. Ha jól gondolja, annak nagyjából pont 50% körül kellene járnia. Itt esetleg van olyan rendelkezés, hogy a kamatmentes kölcsönben részesülőknek később kell fizetniük?

**Dézsi Ferencné pénzügyi irodavezető** a felmerült kérdésekre az alábbi válaszokat adta:

1. A költségvetés tervezésekor két nagyobb értékű ingatlan eladásából származó bevétel is beépítésre került a költségvetésbe. Az egyik a Szent István-téri ingatlan, a másik pedig az Ipari Parkban található ingatlan. A pandémiás időszakban a lehetséges vevők visszaléptek, így az ingatlanok értékesítésére még nem került sor. Ez okozza az alacsony teljesítési adatot.
2. Az első lakáshoz jutók a pandémiás időszakban nem törlesztették kamatmentes kölcsöneiket, kérhették a moratóriumot.

Az előterjesztés tárgyalása előtt, a Bizottságok határozatképességének megállapításakor a Pénzügyi Bizottság részéről Csarkó Imre képviselő úr még nem volt jelen, a Bizottság 3 fővel képviseltette magát. A 2. számú napirend tárgyalása közben viszont képviselő úr megérkezett, így a Bizottság létszáma 4 főre változott.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta. A szavazásra Bizottságonként került sor.

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**41/2020. (IX. 22.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az Önkormányzat 2020. I. félévi gazdálkodásáról szóló tájékoztató elfogadását az 1., 2., 2/a/I., 2/a/II., 2/b. és 3. számú mellékletek szerint támogatja és a Képviselő-testületnek elfogadásra javasolja.

**Határidő:** 2020. szeptember 24.

**Felelős:** Nagy Istvánné bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**44/2020. (IX. 22.) Pénzügyi Bizottsági Határozat**

A Pénzügyi Bizottság az Önkormányzat 2020. I. félévi gazdálkodásáról szóló tájékoztató elfogadását az 1., 2., 2/a/I., 2/a/II., 2/b. és 3. számú mellékletek szerint támogatja és a Képviselő-testületnek elfogadásra javasolja.

**Határidő:** 2020. szeptember 24.

**Felelős:** Dr. Zákány Zsolt bizottsági elnök

A Humánpolitikai Bizottság 5 igen, 0 nem, 0 tartózkodás mellett az alábbi határozatot hozta:

**79/2020. (IX. 22.) Humánpolitikai Bizottsági Határozat**

A Humánpolitikai Bizottság az Önkormányzat 2020. I. félévi gazdálkodásáról szóló tájékoztató elfogadását az 1., 2., 2/a/I., 2/a/II., 2/b. és 3. számú mellékletek szerint támogatja és a Képviselő-testületnek elfogadásra javasolja.

**Határidő:** 2020. szeptember 24.

**Felelős:** Nagy László bizottsági elnök

A két közös napirendi pont megtárgyalása után a Humánpolitikai Bizottság, illetve az Ügyrendi, Közrendvédelmi és Településfejlesztési Bizottság tagjai elhagyták az ülést, munkájukat a Polgármesteri Hivatal kistermében, illetve a Polgármesteri Kabinet tárgyalótermében folytatták.

A levezető elnök megköszönte a jelenlévők munkáját és az ülést 1647 perckor bezárta.

k.m.f.

Dr. Zákány Zsolt Csarkó Imre

Pénzügyi Bizottság Elnöke Pénzügyi Bizottság Tagja

Nagy László Csaba Kiss Tamás

Humánpolitikai Bizottság Elnöke Humánpolitikai Bizottság Tagja

Nagy Istvánné Szántai László

Ügyrendi, Közrendvédelmi és Ügyrendi, Közrendvédelmi és

Településfejlesztési Bizottság Elnöke Településfejlesztési Bizottság Tagja

Mile Sándor

jegyzőkönyvvezető